《次韵中秋郡署红梅早开 其一》
宋代·章甫

不是寻春踏雪时，暗香偏著冷香吹。桥头恨看三冬晚，岭上输开十月迟。

疏影微酣高士梦，新妆半醉美人姿。这间生意何先茁，试问姮娥可得知。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。